Document ID: 32002D0184

Απόφαση της Επιτροπής
της 28ης Φεβρουαρίου 2002
για την τροποποίηση της απόφασης 97/222/ΕΚ για τις εισαγωγές προϊόντων με βάση το κρέας από τη Λετονία και την Πολωνία
[κοινοποιηθείσα υπό τον αριθμό Ε(2002) 645]
(Κείμενο που παρουσιάζει ενδιαφέρον για τον ΕΟΧ)
(2002/184/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου, του αιγείου, του προβείου και του χοιρείου είδους, νωπών κρεάτων ή προϊόντων με βάση το κρέας προέλευσης τρίτων χωρών(1), όπως τροποποιήθηκε τελευταία από τον κανονισμό (ΕΚ) αριθ. 1452/2001(2), και ιδίως το άρθρο 21α,
Εκτιμώντας τα ακόλουθα:
(1) Η απόφαση 97/222/ΕΚ της Επιτροπής(3), όπως τροποποιήθηκε τελευταία από την απόφαση 2001/794/ΕΚ(4), καταρτίζει τον κατάλογο των τρίτων χώρων από τις οποίες τα κράτη μέλη επιτρέπουν την εισαγωγή προϊόντων με βάση το κρέας.
(2) Για να αποφευχθεί η εισαγωγή παθογόνων παραγόντων που ενδεχομένως να θέσουν σε κίνδυνο την κατάσταση της υγείας των ζώων στην Κοινότητα, η απόφαση 97/222/ΕΚ προβλέπει διάφορες επεξεργασίες για τα εισαγόμενα προϊόντα με βάση το κρέας.
(3) Οι ειδικοί όροι για την επεξεργασία εξαρτώνται από τα είδη των ζώων από τα οποία προέρχονται τα προϊόντα με βάση το κρέας και από την αντίστοιχη κατάσταση της υγείας των ζώων στη σχετική τρίτη χώρα, όπως ορίζεται στο μέρος ΙΙ του παραρτήματος της απόφασης 97/222/ΕΚ μέσω κωδικών που αναφέρονται στις διάφορες επεξεργασίες οι οποίες προβλέπονται στο μέρος IV του ίδιου παραρτήματος.
(4) Από την αποστολή που πραγματοποίησαν οι υπηρεσίες της Επιτροπής στη Λετονία τον Μάρτιο 2001 προέκυψε ότι η κατάσταση της υγείας των πουλερικών και ο έλεγχος του τομέα αυτού είναι ικανοποιητικοί. Ως επακόλουθο της αποστολής αυτής επιτρέπεται στη Λετονία να εξάγει προϊόντα με βάση το κρέας οικόσιτων πουλερικών και εκτρεφομένων πτερωτών θηραμάτων, στην Κοινότητα.
(5) Επιτρέπεται στην Πολωνία, με την απόφαση 2001/849/ΕΚ της Επιτροπής(5) που τροποποιεί την απόφαση 98/371/ΕΚ(6), να εξάγει στην Κοινότητα νωπό χοίρειο κρέας υπό ορισμένους όρους και, ως εκ τούτου, κρίνεται αναγκαίο να προσαρμοστούν οι απαιτήσεις για τις εισαγωγές προϊόντων με βάση το χοίρειο κρέας.
(6) Συνεπώς, η απόφαση 97/222/ΕΚ πρέπει να τροποποιηθεί αναλόγως.
(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το μέρος ΙΙ του παραρτήματος της απόφασης 97/222/ΕΚ αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση εφαρμόζεται για τις εισαγωγές προϊόντων με βάση το κρέας που πιστοποιούνται από την 1η Μαρτίου 2002.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 28 Φεβρουαρίου 2002.

Labels: 3
17
18